作者：葛立方
词牌/韵律：风流子

paragraphs: 细草芳南苑，东风里、赢得一身闲。
见花朵绣田，柳丝络岸，沼冰方泮，山雪初残。
又还是，陇头春信动，梅蕊入征鞍。
月里暗香，水边疏影，淡妆宜瘦，玉骨禁寒。
泛金溪上好，开幽户、聊面翠麓云湾。
知道醉吟堪老，名利难关。
算书帏意懒，宦途游倦，旧时习气，惟有跻攀。
拟待杖藜花底，直到春阑。